|  |  |  |
| --- | --- | --- |
| **IZVJEŠĆE O PROVEDENOM SAVJETOVANJU**  **SA ZAINTERESIRANOM JAVNOŠĆU** | | |
| Naslov dokumenta | Nacrt Programa o izmjenama Programa javnih potreba u socijalnoj skrbi i zdravstvu Grada Koprivnice za 2015. godinu | |
| Stvaratelj dokumenta, tijelo koje provodi savjetovanje | Grad Koprivnica  Upravni odjel za društvene djelatnosti | |
| Cilj i glavne teme savjetovanja | Sukladno obvezama iz Zakona o pravu na pristup informacijama („Narodne novine“, broj 25/13.) Grad Koprivnica proveo je javno savjetovanje nacrtu Programa o izmjenama Programa javnih potreba u socijalnoj skrbi i zdravstvu Grada Koprivnice za 2015. godinu.  Socijalni program Grada Koprivnice provodi se s ciljem pružanja određenih oblika pomoći i socijalnih usluga građanima koji su se, uslijed osobnih, obiteljskih, gospodarskih i drugih nepovoljnih okolnosti, našli u stanju socijalno-zaštitne potrebe, na rubu socijalne isključenosti. Po povoljnijim kriterijima je osigurano zbrinjavanje osjetljivijih skupina građana, kao što su stradalnici Domovinskog rata, osobe s invaliditetom i djeca s poteškoćama u razvoju, osobe teže narušenog zdravlja, starije osobe, nezaposleni, teže zapošljivi, umirovljenici, te obitelji s više djece. Troškovi Socijalnog programa su povećani obzirom da su se počele provoditi određene nove socijalne usluge, a očekuje se i povećanje broja korisnika određenih pomoći, poput troškova prehrane u školskoj kuhinji djece koja polaze osnovne škole izvan područja Grada Koprivnice, korištenja usluga dadilje za čuvanje, brigu i skrb o djeci predškolske dobi, kao i paketa namirnica i higijenskih potrepština.  Obzirom na iskazane potrebe za djelatnicima u području komunalnih poslova, potrebno je povećati sredstva planirana za zapošljavanje teže zapošljivih skupina građana u okviru programa javnih radova. S obzirom da Sveučilište Sjever, Sveučilišni centar Koprivnica, polazi znatan broj studenata koji svakodnevno putuju iz okolnih gradova i naselja, dislociranost Sveučilišta otežava mobilnost studenata, stoga se u akademskoj godini 2015/2016. planira organiziranje gradskog prijevoza za studente od autobusnog i željezničkog kolodvora do Sveučilišta, što će proširiti usluge i povećati troškove prijevoza redovnih studenata. Obzirom da se navedeni troškovi ne odnose više samo na prijevoz studenata željeznicom, već i na prijevoz na području Grada Koprivnice, promijenjen je naziv aktivnosti i sada glasi „Sufinanciranje prijevoza željeznicom i autobusom“.  Hrvatski ratni vojni invalidi Domovinskog rata, te članovi obitelji smrtno stradalih hrvatskih branitelja iz Domovinskog rata mogu biti oslobođeni plaćanja troškova komunalnog doprinosa u postupku „legaliziranja“ stambenih objekata sukladno uvjetima utvrđenim Zakonom o pravima hrvatskih branitelja iz Domovinskog rata i članova njihovih obitelji („Narodne novine“ br. 174/04., 92/05., 02/07., 107/07., 65/09., 137/09., 146/10., 55/11., 140/12., 33/13., 148/13. i 92/14.), stoga su se povećali troškovi stambenog zbrinjavanja stradalnika Domovinskog rata. U okviru programa zdravstva ukupna sredstva se povećavaju za 63.000,00 kn, obzirom da je iskazana zainteresiranost za cijepljenje djevojčica protiv HP virusa tijekom 2015. godine, a počela je i realizacija novog programa za obitelji djece s teškoćama u razvoju, „Rastimo zajedno plus“, što iziskuje i dodatne troškove. Obzirom da se ovim programom proširuju usluge za djecu s poteškoćama u razvoju i njihove roditelji, naziv aktivnosti je promijenjen i sada glasi „Podrška obiteljima djece s teškoćama u razvoju“. | |
| Datum dokumenta | lipanj 2015. godine | |
| Je li nacrt bio objavljen na internetskim stranicama ili na drugi odgovarajući način?  Ako jest, kada je nacrt objavljen, na kojoj internetskoj stranici i koliko vremena je ostavljeno za savjetovanje?  Ako nije, zašto? | Nacrt Programa objavljen je na internetskoj stranici Grada Koprivnice www.koprivnica.hr  Javno savjetovanje trajalo je dvanaest dana te je bilo otvoreno od 18. lipnja do 29. lipnja 2015. godine. | |
| Koji su predstavnici zainteresirane javnosti dostavili svoja očitovanja odnosno primjedbe? | Tijekom internetske javne rasprave nije pristiglo nijedno očitovanje odnosno primjedba predstavnika zainteresirane javnosti. | |
| Troškovi provedenog savjetovanja | Provedba internetskog savjetovanja nije iskazivala dodatne financijske troškove. | |
| Tko je i kada izradio izvješće o provedenom savjetovanju? | Ime i prezime:  Marija Potroško Kovačić | Datum:  30. lipnja 2015. |